HANA กลุ่มสินค้า Semiconductor ยังโตต่อเนื่องแนะซื้อเป้า 44.41 บ.
HANA กลุ่มสินค้า Semiconductor ยังโตต่อเนื่องแนะซื้อเป้า 44.41 บ.
27 ก.ย. 2561

บล.เอเอสแอล ระบุในบทวิเคราะห์วันนี้(27ก.ย.) ว่า บริษัท ฮานา ไมโครอิเล็คโทรนิคส จำกัด (มหาชน) HANA แนวโน้มผลประกอบการครึ่งปีหลังเป็นบวก จากความต้องการในกลุ่มสินค้า Semiconductor ในตลาดโลกยังคงเติบโตต่อเนื่อง โดยเดือน ก.ค. 61 มียอดขาย Semiconductor รวมถึง 3.94 หมื่นล้านเหรียญ เพิ่มขึ้น 17.4% เทียบช่วงเดียวกันของปีก่อน
IAA Consensus ประเมินอัตราเงินปันผลในปี 61 ไว้เฉลี่ยอยู่ที่ 5% ซึ่งอยู่ในระดับสูง มูลค่าเหมาะสมเฉลี่ยที่ 44.41 บาท (IAA Consensus // Upside 12.4%)
อนึ่งกลุ่มบริษัทฮานาเป็นหนึ่งในบริษัทฯ อิสระชั้นนำในภูมิภาคเอเซียตะวันออกเฉียงใต้ ซึ่งเป็นผู้ให้บริการผลิตผลิตภัณฑ์อิเล็คทรอนิกส์แบบครบวงจร “Electronic Manufacturing Service” (EMS) ในการตอบสนองความต้องการของลูกค้าทั้งในปัจจุบันและอนาคต ด้วยการให้บริการครอบคลุมธุรกิจรับจ้างประกอบและทดสอบผลิตภัณฑ์ในกลุ่มไมโครอิเล็คทรอนิกส์ เซมิคอนดักเตอร์ “IC” และ Liquid Crystal on Silicon (LCOS)